Kim Jong-kook

***Kim Jong-kook*** (nosusu ontok 25 Ngiop 1976) nopo nga' songulun susuminding, ponompuirak om mimingkono id Korea Selatan. Minonimpuun i Kim do pakalajaan disio sabaagi do anggota duo Korea Selatan Turbo ontok di 1 Manom 1998 miampai sinding hits diolo ii kiuhu do 'December', duo diti nokosiliu do idola bobos otutunan antakan dii om nokopojual do mogiriong-riong album id Korea Selatan om Asia. Kalapas do pombubaran duo, nokodebut isio sabaagi solo ontok di toun 2001, 4 toun kalapas dii, di toun 2005, nosiliu isio sabaagi do Raja Penyanyi Korea Selatan om nakaanu 3 Anugerah id Stesen TV utama id Korea (SBS,KBS & MBC), rinoitan isio sabaagi do 'Majima Samsa Daesang' i kirati do (Nakalantoi Anugerah intolu sontoun) katalib do Legenda susuminding Korea, Cho-Young Phil i nakaanu di toun 1986, isio nogi nga' nakalantoi utama Daesang SBS Entertainment 2020, poposiliu do Kim Jong Kook sabaagi artis kumoduo ii nakaanu do anugerah misuai id suang do industri di misuai (Sinding om Pomolihis) kalapas di Lee Hyo Ri di nokowonsoi ahal di miagal ontok di toun 2009.

Sabaagi artis solo, nakaanu i Kim do piipiro anugerah, kohompit no tolu Anugerah Disk Emas, duo Anugerah Muzik Seoul, duo Anugerah Muzik KBS, duo Anugerah Muzik SBS, duo Anugerah Muzik MBC, iso Anugerah Muzik Terbaik 10 MBC, iso Anugerah Muzik Asia Mnet, om iso Anugerah Muzik Melon.

Suai ko' pakalajaan id muzik, Kim pinapamantap tinan disio sabaagi pomolihis, lobi-lobi no kohompitan disio id mogikaakawo rancangan miagal do X-man, Family Outing om nakaanu populariti pointongkop pogun maya kohompitan disio id Running Man.

## Biografi
Nosusu i Kim di 25 Ngiop 1976 id Yongsan, Korea Selatan. Paganakan disio nopo nga' kohompit no tama om tapa om songulun tabang, ii kumalaja sabaagi do dokutul. Poinsikul i Kim id MyEong Hak Elementary School, Shin Seong Middle High School om nakalantoi mantad Universiti Hansei id suang do BA (komposisi muzik). Potilombus, nakaanu isio do ijazah sarjana mantad Pop Culture Performing Arts - School of Arts Department of Dankook University.

## Karier
### 1995-2000: Turbo
Kumoinsan di Kim Jong-kook do sinumuang id industri muzik Korea nopo nga' antakan di toun 1995 sabaagi do anggot duo, Turbo, ii otutunan kopio sabap do kagayat ginawo o muzik diolo. Kalapas nobubar o duo piipiro toun kalapas dii, nokosiliu isio sabaagi di mononondig solo ontok di toun 2001, kogumuan nopo nga' lobi kumaa balada.

### 2001–2005: pakalajaan solo om muzik daesang
Nakawaya i Kim Jong-kook do korotuon kalapas do Turbo tu' apagon kopio isio do sumiliu artis solo. Kobolingkahangan miagal do okurian do sinding mantad komposer, okuri sokodung mantad agensi di pantangon, om nogi koundolihon do korohian mantad mononokodung papasabap do amu nakalantoi album kumoiso disio sabaagi do artis solo. Hali pia miagal dii, nakalantoi kawagu isio id suang album kumoduo disio, Evolution, antakan di toun 2004, ii nakapaasil do *single hit "One Man"*. Kalapas dii, i Kim nogi nga' nokosiliu do pameran tetap id suang do rancangan pomoinan *variety popular*, X-Man, ii ponopoingkawas do populariti disio.

Ontok di toun 2005, pinoposoliwan i Kim do album kumotolu disio, This Is Me. Album dii nokojual lobi ko' 300,000 salinan om nokoiliu sabaagi iso album di bobos ogumu mokianu id Korea antakan toun dii. [5] Single utama, "Lovable" nokopogulu id mogikaakawo carta muzik, om kohompit no id suang do pomoinan id suang talian miagal do Pump It Up om Audition Online. Nakaanu nogi i Kim do Anugerah Daesang (Artist of the Year) mantad kotolu-tolu stesen TV Korea utama, SBS, KBS, om MBC, nokosiliu sabaago artis kumoduo ii nakagampot do prestasi diti kalapas di Cho Yong-pil di toun 1980-an.

### 2006–2014: Ragam koposolimbahan, siaran muzik, porkhidmatan ketenteraan om populariti di semakin mingkawas
Kim nokosiliu songulun momuruan siri koiso Shootdori, hinonggo tangaanak di kirahi id suang do pomoinan buul sipak mombontuk om miala. Hali pia miagal dii, nuru isio do sumoliwan mantad tinimungan dii soira nakaanu notis dumopitar. Minonuat isio om minonondig do sinding montok tinimungan disio, ii kiuhu do "Menuju Mimpi". Dinumopitar isio antakan di tulan Gomot 2006. Antakan dii, pinoposoliwan isio do album ko-4, Volume 4 - Surat Keempat Kim Jong-Kook. Video muzik single utama, Saying I Love You, pinopokito do Yoo Eun-hye, ii sobolum diti nopo nga' nokohompit id piantakan do piupusan miampai disio id X-Man. Hali pia amu minompromosi i Kim do album dau miampai pointilombus maamaso id ketenteraan, nokojual o album diti lobi ko' 100, 000 dalinan [6] om nakalantoi do "Album of the Year" id Melon Music Awards.

Pinoilo di kolimpupuson Ngiop 2008 do susuminding diti nopo nga' magayi no porkhidmatan ketenteraan disio ontok 23 Mikat 2008. Antakan tadau dii, rinamit isio do tulun di orohion disio, om maamaso wawancara, nokoboros do "asanangan" isio. [7] Album studio kolimo, Here I Am, pinosoliwan antakan di 22 Gumas 2008 miampai sinding miagal do "Today More than Yesterday" om "Terima Kasih".

Kim nogi nga' ginumuli id televisyen, suminiliu do ahli tetap montok rancangan variety Outing Family Outing mantad di episod 19, boogian mantad barisan Good Sunday SBS. Family Outing nokosiliu iso portunjukan bobos takawas id Korea, miampai konsisten nokodimpot do panahangan bobos takawas montok slot timpu pitangaadau do tadau Tiwang, om nakaanu populariti id suang talian montok tulun di orohian Hallyu.

Album koonom, kiuhu do The Eleventh Story pinosoliwan antakan di 27 Milatok 2010. Album diti pinopokito single "This is the Person" om "Don't Be Good to Me". Video muzik single kotohuri diti popokito do tambalut mimingkono Family Outing, Park Ye-jin.

Ontok di toun 2010, nokosiliu i Kim do anggota pameran variety show Running Man SBS. Ontok di toun 2011, nakalantoi isio do "Anugerah Bintang TV Terbaik" id SBS Entertainment Awards. [8] Nakaanu i Kim do populariti pan-Asia mantad rancangan dii, sumiliu songulun bintang Korea ii bobos togumu ihumon id Singapura, om pinopokito koposolimbahan hilo miampai lobi 1,700 tulun di orohian do nokorikot. [9] Nokodimpot nogi isio do kalantayon id China, hinonggo miampai konsisten nokosogulu do pomilian miagal do nopili sabaagi susuminding Korea # 1 id laman web streaming Cina, Tudou, om nokosiliu rangking kumoduo selebriti Korea bobos popular id Baidu. [10]

Antakan di 1 Milai 2012, kalapas do pra-posoliwan sinding-sinding nopili mantad album wagu disio, ginumuli i Kim id arena muzik miampai pembebasan album studio kumoturu, Journey Home, kalapas tolu toun. [11][12] Tambalut sejawat disio id Running Man miampai Haha om Gary nogi miniampai id album diti miampai bagas anggota Running Man, Song Joong-ki, ii membintangi video muzik montok single utama "Men Are All Like That". [13] Ontok di toun miagal, nokotimpuun do nokosiliu tuan rumah program dokumentari Crisis Escape No. 1, i nakalantoi sabaagi "Anugerah Penghibur Terbaik" id KBS Entertainment Awards. 

Antakan di toun 2014, minombontuk isio duo miampai tambalut mimingkono Running Man, Haha, i otutunan sabaagi Running Man Brothers. Duo muzik diti pinapaharo tombului konsert id Amerika Syarikat antakan di wulan Madas om Momuhau.

### 2015 – dondo: Debut mimingkono, debut cina, rebo Turbo om hiburan daesang
Antakan di toun 2015, kritika malik debut mimingkono rasmi miampai tonggungan sokodung id suang drama drama KBS, The Producers, om narayou tu' "lakonan padat". [16]

Antakan di wulan Manom 2015, suminoliwan isio mantad Urban Works ENT kalapas naayi o kontrak. [17] Minanandalongon isio do kontrak eksklusif kalapas dii miampai Maroo Entertainment antakan di Gumas 2015. [18]

Antakan di wulan Momuhau 2015, isio om koombolutan Turbo Kim Jung-nam om Mikey nokopiiso kawagu montok album kinouliton ko-20 Turbo. Album di kiuhu do "Again" pinosoliwan antakan di 21 Momuhau 2015. Single utama eponim, Again (Again), ii pinapatampil do Yoo Jae-suk, nakalantoi do tangga bobos takawas id suang do carta muzik suang talian kalapas do dilancarkan. [19]

Antakan di Magus 2016, isio miampai rasmi minomonsoi debut sinding disio id China miampai single kumoiso disio, "Hate That Happiness Came" (恨 幸福 来 过), i pinaasil di JJ Lin om lirik sinuat di Vincent Fang.

Kalapas Kontroversi Running Man miampai Kim om Song Ji-hyo, portunjukan diti pinojodual do rumuba kolimpupuson antakan di Mansak 2017. Nokotorimo i Kim do pokionuon do Pengarah SBS Entertainment Nam Seung-yong montok kakal miampai do rancangan dii, om minonginsasamod do anggota suai popowonsoi ahal di miagal. 

Antakan di 19 Momuhau 2020, minomonsoi i Kim do sajara soira nokosiliu selebriti kusai di kumoiso, om tulun ko-2 nokoumbal nakalantoi do Daesang id suang do Muzik om Hiburan. [20]

## Koposion peribadi
Kaanu nogi i Kim Jong-Kook do mooboros id boros Inggiris [21] suai ko' boros Korea.

Kim nopo nga' mamai di susuminding, Soya. Otutunan i Kim do miambalut miampai Jang Hyuk, Cha Tae-hyun, Hong Kyung-min om Hong Kyung-in. Limo tulun diti otutunan sabaagi do "Dragon Brothers" tu' nosusu antakan di toun 1976, toun naga. [22] 

Antakan di 27 Magus 2010, nokoindalan i Kim do pambadahan mikrodiscektomi lumbal montok monginsonong cakera herniasi. Syarikat pongurusan Kim, 1010 Entertainment pinopoilo, "pinopotilombus i Kim o kegiatan sangaangadau disio miampai amu noilaan do haro cakera disio do nababak. Nga', mimang do orualan isio, nga' amu momusoroum om minanahan isio do kowoowoyoon disio momoguno tubat penahan sakit maamaso pinopoindalan do penggambaran SBS Running Man. "

Antakan di Milatok 2015, isio nopo nga' tetamu id rancangan pibarasan popular, Healing Camp, hinonggo pinotolinahas disio do ogumu kontroversi peribadi, kohompit no pomilian montok kumaraja sabaagi porkhidmatan awam om okon ko' askar di aktif maamaso pondaftaran wajib militar, soboogian nopo nga' sabap do koligaganan tolikud di noroitan id sawat. [23]

Antakan di wulan Momuhau 2019, pembedahan hernia pinodokumentasi id suang do My Little Old Boy.

## Diskografi
### Album studio

## Filemografi
### Filem

### Siri TV

### Rancangan aneka ragam

### Pengacaraan

## Anugerah & pencalonan

## Sukuon

## Popionit soliwan